32006R1256
L 228/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 1256/2006 НА КОМИСИЯТА
от 21 август 2006 година
за изменение на Регламент (ЕО) № 1010/2006 относно някои извънредни мерки за подкрепа на пазара в сектора на яйцата и птичето месо в някои държави-членки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2771/75 на Съвета от 29 октомври 1975 г. относно общата организация на пазара на яйца (1), и по-специално член 14, параграф 1, първа алинея, буква б) от него,
като взе предвид Регламент (ЕИО) № 2777/75 на Съвета от 29 октомври 1975 г. относно общата организация на пазара на птиче месо (2), и по-специално член 14, параграф 1, първа алинея, буква б) от него,
като има предвид, че:
(1)
Няколко държави-членки са съобщили за изменения в информацията в приложенията към Регламент (ЕО) № 1010/2006 на Комисията (3). Също така три държави-членки са подали нови молби за извънредни мерки за подкрепа на пазара.
(2)
Регламент (ЕО) № 1010/2006 следва да бъде съответно изменен.
(3)
Мерките, предвидени в настоящия регламент, са в съответствие със становището на Управителния комитет за птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
Приложения I-VII към Регламент (ЕО) № 1010/2006 се заменят с текста в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 август 2006 година.